open-index/open-wikipedia-markdown huggingface dataset:
Vladimiras Močialovas

**Vladimiras Močialovas** (g. 1968 m. balandžio 11 d. Vilniuje) – Lietuvos sportininkas, penkiakovininkas. Buvęs olimpietis, 1992 m. vasaros olimpinių žaidynių (Barselona, Ispanija) dalyvis.

Lietuvos rinktinės sudėtyje dalyvavo 1992 m. vasaros olimpinėse žaidynėse, kur asmeninėse varžybose užėmė 51 vietą tarp 66 dalyvių, komandinėse varžybose – 15 vietą tarp 17 komandų.

## Nuorodos

* Vladimiras Močialovas (''sports-reference.com'')
Terminatorius: Saros Konor kronikos

**„Terminatorius: Saros Konor kronikos“** () – JAV mokslinės fantastikos televizijos serialas, rodytas „Fox“ kanalu. Serialą sukūrė kompanijos „20th Century Fox Television“, „Warner Bros. Television“ ir „C2 Pictures“ (antrame sezone „C2 Pictures“ pakeitė „The Halcyon Company“). Tai šalutinė „Terminatoriaus“ serijos istorija (*spin-off*). Istorija plėtojasi aplink fiktyvius Saros ir Džono Konoro veikėjus, pasibaigus filmo „Terminatorius 2: paskutinio teismo diena“ įvykiams. Serialo premjera įvyko sekmadienį, 2008 m. sausio 13 d., JAV televizijos tinklu „Fox“.

2007–08 m. televizijos sezone tai buvo aukščiausią reitingą turintis serialas su nauju scenarijumi. Antras serialo sezonas prasidėjo 2008 m. rugsėjo 8 d., o pasibaigė 2009 m. balandžio 10 d. 2009 m. gegužės 18 d., nepaisant gerbėjų pastangų įtikinti to nedaryti, „Fox Entertainment“ prezidentas Kevin Reilly pranešė, kad trečias sezonas nebus rodomas.

2011 m. kanalas „Syfy“ pranešė, kad įsigijo visas teises į 31 serialo seriją ir pradėjo transliuoti serialą 2011 m. balandžio 7 d.

## Siužetas

Pirmosios serijos veiksmas vyksta 1999 metais. Pagrindiniai veikėjai: Sara, jos sūnus Džonas ir Kameron, perprogramuota terminatorė, kuri iš ateities atsiųsta saugoti Džoną. Juos persekioja terminatorius Kromartis, pasiųstas laiku į praeitį nužudyti Džoną ir FTB specialųjį agentą Džeimsą Elisoną, kuris iš pradžių laikosi nuomonės, jog Sara yra pamišėlė nusikaltėlė (remiantis įvykiais filme „Terminatorius 2: paskutinio teismo diena“). Sara įsimyli felčerį Čarlį Diksoną, bet yra priversta nutraukti su juo santykius dėl jiems gresiamo pavojaus.

Pirmosios serijos pabaigoje Sara, Džonas ir Kameron persikelia laiku į 2007 metus. Bandydamas juos nužudyti Kromartis patiria didelių sužalojimų, bet imasi taisytis savo endoskeletą bei atkurti dirbtinę odą ir toliau tęsia Džono paiešką 2007 metų laike. Dėl to, kad Džonas piktinasi tuo, kad jie nuolatos renkasi bėgti, Sara apsisprendžia pereiti prie Skaineto puolimo. Tačiau 2007 m. pasaulis pasirodo ne toks ir lengvas: jie sužino, kad Skainetas pasiuntė papildomus keletą terminatorių į šį laiką siekdamas apsaugoti savo paties sukūrimą, taip pat į ši laiką atsidangina keletas pasipriešinimo prieš Skainetą judėjimo karių, kurie siekia užkirsti kelią Skainetui. Beieškodami intuityvaus šachmatų kompiuterio, pavadinto Turku, kuris, jų manymu, yra Skaineto pirmtakas, Sara ir Džonas susiduria su pasipriešinimo judėjimo kareiviu Dereku Rysu, kuris yra Džono dėdė. Derekas nutaria prisijungti prie jų. Serialui progresuojant, Konorai suvokia, kad tikrovė esti tokia – bandydami pakeisti ateitį savo tikslams, jie susidurs su vis didesniu priešų, ar tai iš dabarties, ar iš ateities, būriu.

## Išnašos

## Nuorodos
* „Terminatorius: Saros Konor kronikos“ svetainėje Internet Movie Database
Trongisvaguras

**Trongisvaguras** () – kaimas Fareruose, rytinėje Suvurojaus salos dalyje, Trongisvagsfjoro papėdėje. Ribojasi su Tvioroirio ir Oraviko kaimais. Storos upė teka per Rangabotnuro slėnį ir įteka į nedidelę įlanką, esančią šalia paplūdimio. Netoli Trongisvaguro parko yra tunelis () į Hvalbą. Tai pirmasis Farerų salose plento tunelis, pastatytas 1963 m., jo ilgis – 1450 metrų. Į pietus nuo Trongisvaguro yra aukščiausias salos kalnas – Glugarniras, iškilęs 610 m.

## Galerija

The Sports hall in Trongisvágur, Suðuroy, Faroe Islands.JPG|Sporto centras 2010 m.
TrongisvágurWald1.jpg|Trongisvaguro parkas


## Šaltiniai

## Nuorodos
* Nuotraukų galerija
Trongisvagsfjordas

**Trongisvagsfjordas** () – fjordas Suvurojaus saloje, Fareruose. Keturi kaimai yra įsikūrę šalia fjordo. Rytuose, šiaurinėje fjordo dalyje, Frodba, fjordo papėdėje Trongisvaguras. Tarp Trongisvaguro ir Frodbos Tvioroiris (didžiausia iš gyvenviečių). Į pietus nuo Trongisvaguro yra Oravikas. Šios gyvenvietės priklauso Tvioroirio savivaldybei.

Krambatangio uostas yra pietinėje fjordo pusėje tarp Trongisvaguro ir Oraviko.
Fitris

**Fitris** () – ežeras vidurio Čade, 278 km į rytus nuo Ndžamenos, 100 km į vakarus nuo Ačio, Batos regione. Ežeras seklus, jo plotas ženkliai svyruoja priklausomai nuo metų laiko: vidutinis plotas – ~500 km², tačiau po smarkių liūčių gali išsiplėsti trigubai. Liūčių laikotarpio metu ežerą maitina Bathos upė, nešanti vandenis iš Vadajaus aukštumų. Ežero pakrantės pelkėtos, gausybė salų. Fitrio ežeras įtrauktas į Ramsaro konvencijos saugomas šlapynes. Vandens druskingumas nedidelis, vanduo dumblingas.

Fitrio ežeras yra prieš kelis tūkstantmečius telkšojusio paleo-Čado ežero liekana. Kaip ir Čado ežeras, Fitris dėl dykumėjimo senka, sausrų metu (pvz., 1984–1985 m.) gali išdžiūti visiškai.

Fitrio vanduo naudojamas drėkinimui, vykdoma žvejyba. Svarbiausia gyvenvietė prie ežero – Jao.
Žmogus mirė (filmas)

**Žmogus mirė** () – 1972 m. prancūzų režisieriaus Jacques Deray Los Andžele nufilmuota kriminalinis filmas, kuriame pagrindinį vaidmenį atliko Jean-Louis Trintignant.

## Siužetas

Liusjenas Belonas, samdomas žudikas iš Prancūzijos, atvyksta į Los Andželą, kur turi nužudyti nusikaltėlių klano vadeivą Viktorą Kovačą. Užduotis įvykdoma, tačiau, grįžęs į viešbutį, Liusjenas randa pavogtą pasą, o jį patį ima persekioti kitas samdomas žudikas. Kadangi Liusjenas svetimas mieste ir neturi dokumentų, jis gali pasikliauti tik draugų iš Prancūzijos pagalba. Šie pataria jam kreiptis į Nensę Robson, kuri dirba naktiniame klube ir gali padėti gauti naują pasą.

Persekiojamam kito samdomo žudiko Lenio, Liusjenui pavyksta gauti dokumentus, tačiau paskutinę akimirką jis persigalvoja ir lieka Los Andžele, norėdamas išsiaiškinti keistai susiklosčiusias aplinkybes bei tai, kas jį nusamdė. Suprasdamas, kad vienas su šia užduotimi nesusitvarkys, Liusjenas kviečiasi iš Prancūzijos du pagalbininkus...  

## Pagrindiniai aktoriai
: *Aktorius – vaidmuo*
*Jean-Louis Trintignant – Liusjenas Belonas
* Ann-Margret – Nensė Robson
* Angie Dickinson – Džekė Kovač
* Roy Scheider – Lenis
* Umberto Orsini – Aleksas
* Michel Constantin – Antuanas
Pamišę dėl ginklų

**Pamišę dėl ginklų** () – 1992 m. JAV sukurta kriminalinė drama, už vaidmenį kurioje aktorė Drew Barrymore buvo nominuota Auksiniam gaubliui.

## Siužetas

Moksleivė Anita gyvena treileryje su motinos meilužiu Runiu. Kadangi motina jau keletą mėnesių gyvena kitame mieste, Anita priversta tenkinti ne tik Runio, bet ir kitų klasės vaikinų seksualines užgaidas. 

Kartą mokykloje mokiniams skiriama užduotis – rasti draugą susirašinėjimui. Anitos draugu tampa Hovardas, kalintis Kalifornijoje už žmogžudystę. Iš šio laiško sužinojusi, kad Hovardui patinka ginklai, Anita prašo Runį išmokyti ją šaudyti. Šis sutinka, tačiau po kurio laiko, kai vėl bando suartėti su Anita, ši jį nušauna, o kūną paslepia už treilerio.

Tą pačią dieną iš kalėjimo paleidžiamas Hovardas, kuris atvyksta į miestelį, nes Anita įkalbėjo keistuolį pastorių Henką, auginantį gyvates, suteikti jam darbą. Hovardas tikisi pradėti naują gyvenimą su Anita, tačiau ši netrunka prisipažinti apie Runio žmogžudystę. Nakčia jiedu vyksta palaidoti kūno ir susiduria su vaikinais iš mokyklos. Šiems ėmus priekabiauti, Hovardas netyčia vieną jų nušauna ir yra priverstas atsikratyti ir antruoju. Persekiojami įtaraus šerifo Kinkeido, Hovardas su Anita bėga iš miesto, tikėdamiesi rasti šios motiną, tačiau šios nurodytu adresu nėra, o porelės įvykdytų nusikaltimų sąrašas darosi vis ilgesnis...

## Pagrindiniai aktoriai
: *Aktorius – vaidmuo*
*Drew Barrymore – Anita Minter
* James Le Gros – Hovardas 
* Robert Greenberg – Šytsas
* Rodney Harvey – Tomas
* Jeremy Davies – Bilas
* Dan Eisenstein – Čakas
* Michael Ironside – Kinkeidas 

## Apdovanojimai
* Auksinis gaublys (nominacija) – geriausia televizijos arba mini serialo aktorė – Drew Barrymore
* „Mystfest“ apdovanojimas – geriausia aktorė – Drew Barrymore
* „Mystfest“ nominacija – geriausias filmas

## Šaltiniai
Neatsigręžk

**Neatsigręžk** () – 2009 m. Kanų kino festivalyje debiutavusi juosta, kurioje pagrindinius vaidmenis atliko Sophie Marceau ir Monica Bellucci.

## Pagrindiniai aktoriai
: *Aktorius – vaidmuo*
* Sophie Marceau – Žana Nr. 1
* Monica Bellucci – Žana Nr. 2
* Andrea Di Stefano – Teo Nr. 1/ Džanis
* Thierry Neuvic – Teo Nr. 2
* Brigitte Catillon – Nadia Nr. 1
* Sylvie Granotier – Nadia Nr. 2

## Turinys

Žana, populiari rašytoja ir dviejų vaikų motina, ima pastebėti, kad su ja vyksta keisti dalykai: kartais moteris jaučiasi tarsi ne sava, o su jos kūnu vyksta keistos transformacijos. Dar keisčiau, kad šiuo pokyčius pastebi tik ji pati, tuo tarpu aplinkiniams atrodo, kad ji tiesiog pervargo ir patiria per daug streso.

Kartą savo motinos namuose ji aptinka nuotrauką, kurioje matyti nepažįstama moteris, kurią motina pavadina atsitiktine pažįstama. Žana, įsitikinusi, kad ši gali padėti jai suprasti kas vyksta, nusprendžia keliauti į Italiją jos ieškoti...

## Apdovanojimai
* „Sitges“ (Katalonijos tarptautinis kino festivalis) – geriausio filmo nominacija
Isaac Kowalski

**Isakas Kovalskis** (; 1920 m., Vilniuje) – žydų partizanas nacių okupuotoje Lietuvoje.

Nacių Vokietijai užpuolus Sovietų Sąjungą ir okupavus Lietuvą, Isakas Kovalskis kreipėsi į sionistų organizaciją Betar pirkti iš jos ginklų pasipriešinimui. Jisai Vilniaus gete slapta spaustuve spausdino pogrindžio lapelius lenkų ir lietuvių kalbomis ir pogrindžio leidinį. Bendravo su vokiečių puskarininku Antonu Šmidu, kuris žydų pogrindžiui padėjo, kol jo nesučiupo ir nenužudė. Isakas Kovalskis pabėgo į mišką ir 1943 m. gruodžio mėn. prisijungė prie sovietinių partizanų „Adomo Mickevičiaus“ būrio, sprogdino tiltus ir savo spaustuve toliau leido spaudą. Dalyvavo Kaniūko kaimo žudynėse.

Po karo, sovietų okupuotoje Lietuvoje buvo apdovanotas Raudonosios žvaigždės ordinu. Dirbo LTSR poligrafijos tresto direktoriumi. Padėjo šimtams žydų emigruoti į Izraelį. Apsigyveno Brukline, Niujorke, JAV. Savo sukauptą archyvinę medžiagą apie žydų pogrindį padovanojo YIVO archyvui.

## Bibliografija
* *[http://books.google.lt/books?id=z15OGwAACAAJ&dq=Isaac+Kowalski&hl=en&sa=X&ei=Vp0kU9-8L87T4QS73IG4Aw&redir_esc=y Di Geheime Drukerei: fu Yidishn Untergrund.]* 1953.
* *[http://books.google.lt/books?id=-kYBAAAAMAAJ&q=Isaac+Kowalski&dq=Isaac+Kowalski&hl=en&sa=X&ei=Vp0kU9-8L87T4QS73IG4Aw&redir_esc=y A Secret Press in Nazi Europe.]* 1969.
* *[http://books.google.lt/books?id=1O5mAAAAMAAJ&q=Isaac+Kowalski&dq=Isaac+Kowalski&hl=en&sa=X&ei=Vp0kU9-8L87T4QS73IG4Aw&redir_esc=y Anthology on Armed Jewish Resistance, 1939–1945.]* Sudarytojas ir redaktorius.

## Šaltiniai

## Nuorodos
* United States Holocaust Memorial Museum. Oral history interview with Isaac Kowalski.
Azerbaidžano futbolo supertaurė

**Azerbaidžano futbolo supertaurė** () – buvęs Azerbaidžano futbolo trofėjus, dėl kurio kasmet kovodavo  ir . 

## Istorija

Buvo žaidžiama nuo 1993 iki 1995 m. ir trumpam buvo atgaivinta 2013 m. Abi rungtynių komandos paaiškėdavo sezono pabaigoje, todėl supertaurės rungtynės vykdavo ateinančio sezono pradžioje. 2014 m. supertaurės rungtynės nebebuvo žaidžiamos, nors buvo suplanuotos.

## Nugalėtojai

Iš viso 1993–2013 m. supertaurę laimėjo 3 komandos, tarp kurių sėkmingiausia – „Neftci“ (2 kartus).

|-
| Neftci Baki ||  || 1993, 1995
|-
| Qarabag Baki ||  || 1994
|-
| Xazar Lankaran ||  || 2013
|}

## Rungtynės

|-
|  || Neftçi PFK || İnşaatçı Bakı || 4-1
|-
|  || Qarabağ FK || colspan=2 | Be kovos (laimėjo čempionatą ir taurę)
|-
|  || Neftçi PFK || PFK Turan Tovuz || 1-1 (baud. 10-9)
|-
| 1996–2012 m. || colspan=3 | Nevyko
|-
|  || Xəzər Lənkəran FK || Neftçi PFK || 2-1
|}

## Nuorodos
* Super Cup archive (Flashscore.com)
Stella Mwangi

**Stela Niambura Mvangi** (*Stella Nyambura Mwangi*, taip pat žinoma sceniniu vardu **STL**; g. 1986 m. rugsėjo 1 d. Nairobyje) – Kenijos kilmės norvegų dainininkė ir dainų autorė. Atlieka pop, repo ir soul stilių dainas.

2011 m. vasario 12 d. su daina „Haba haba“ laimėjo Norvegijos muzikos konkursą *Melodi Grand Prix 2011*. Dėl pergalės ji atstovavo Norvegijai 2011 m. Eurovizijos dainų konkurse, kuris vyko Diuseldorfe (Vokietija). Kūrinys buvo atliekamas dviem kalbomis – anglų ir suahilių (dainininkės gimtoji kalba). Nepaisant teigiamų atsiliepimų iš kritikų, Stela nepasiekė konkurso finalo.

## Diskografija

### Albumai
* 2008 – *[[Living for Music]]*
* 2011 – *[[Kinanda]]*

### Singlai
* 2007 – Take It Back
* 2010 – Smile
* 2011 – Haba Haba
* 2011 – Lookie Lookie
* 2011 – Take My Time
* 2011 – Hula Hoop
* 2012 – Bad as I wanna be

## Nuorodos

* Oficiali svetainė 

|-
Sanna Nielsen

**Sana Viktorija Nilsen** (*Sanna Viktoria Nielsen*; g. 1984 m. lapkričio 27 d.) – Švedijos dainininkė. 2001–2014 metų laikotarpyje septynis kartus dalyvavo *Melodifestivalen* konkurse. Septintuoju bandymu su daina „Undo“ laimėjo *Melodifestivalen 2014* ir atstovavo Švedijai 2014 m. Eurovizijos dainų konkurse Kopenhagoje, Danijoje užėmė 3 vietą surinkusi 218 taškų. 2015 m. buvo viena iš vedėjų "Melodifestivalen".

## Diskografija

### Albumai
* 1996 – *[[Silvertoner]]*
* 1997 – *[[Min önskejul]]*
* 2006 – *[[Nära mej, nära dej]]*
* 2007 – *[[Sanna 11-22]]*
* 2008 – *[[Stronger]]*
* 2011 – *[[I'm in Love]]*
* 2012 – *[[Vinternatten]]*
* 2013 – *[[Min jul]]*
* 2014 – *[[16 bästa]]*
* 2014 – *[[7 (albumai)|7]]*

### Singlai
* 1996 – Till en fågel
* 2001 – I går, i dag
* 2003 – Hela världen för mig
* 2005 – Du och jag mot världen (su Fredrik Kempe)
* 2007 – Vågar du, vågar jag
* 2008 – Empty Room
* 2008 – Nobody Without You
* 2008 – All I Want For Christmas (Sanna Nielsen, Shirley Clamp & Sonja Aldén)
* 2008 – My Grown Up Christmas List (Sanna Nielsen, Shirley Clamp & Sonja Aldén)
* 2009 – I Can Catch the Moon
* 2010 – Devotion
* 2010 – Part of Me
* 2011 – I’m in Love
* 2011 – Can’t Stop Love Tonight
* 2012 – Viskar ömt mitt namn
* 2014 – Undo
* 2014 – Rainbow

## Šaltiniai

## Nuorodos
* Oficiali svetainė

|-
2014 m. Krymo referendumas

**2014 m. Krymo referendumas** – referendumas, vykęs 2014 m. kovo 16 d. Jis buvo inicijuotas Krymo Aukščiausiosios Tarybos ir Sevastopolio valdžios. Planai vykdyti šį referendumą pradėti 2014 m. Krymo krizės metu.

Referendumo rengėjai iškėlė šiuos teiginius, iš kurių gyventojai galėjo rinktis tik vieną:

: ***Pasirinkimas 1:''' Ar jūs esate už Krymo susijungimą su Rusijos Federacija?''

: ***Pasirinkimas 2:*' Ar jūs esate už 1992 m. konstitucijos atstatymą ir Krymo statusą Ukrainos sudėtyje?*

Galimybės pasirinkti *[[status quo]]* nebuvo.

Kovo 6 d. Krymo Aukščiausioji Taryba priėmė nutarimą dėl Krymo prisijungimo prie Rusijos. Šiuo klausimu nutarta rengti referendumą. Naujoji Ukrainos vyriausybė šį referendumą iš karto pavadino neteisėtu ir antikonstituciniu. Kovo 15 d. JT Saugumo Taryboje buvo siekta priimti rezoliuciją, pripažįstančią Krymo referendumą neteisėtu, tačiau narė Rusija rezoliuciją vetavo ir ši nebuvo priimta. Tuo tarpu už rezoliuciją balsavo 13 Tarybos narių, 1 – Kinijos LR – susilaikė.

Krymo totorių sąjunga pareiškė, kad „nedalyvaus referendume ir laiko jį neteisėtu“. Sąjungos pirmininkas motyvavo tuo, kad „nėra pozicijos, už kurią jis galėtų balsuoti“.

## Pasiruošimas
Sulaukta kritikos dėl galimai per mažo laiko tarpo, skirto pasiruošti referendumui.

Beveik visi agitaciniai plakatai agituoja balsuoti už prisijungimo prie Rusijos variantą, pasilikimą Ukrainos sudėtyje prilygindami fašizmui. Viename agitaciniame plakate naudojama nacių svastika.

## Rezultatai

Preliminariais duomenimis 96,77 % dalyvavusių gyventojų pasirinko 1-mą pateiktą variantą, tai yra, pareiškė norą jungtis prie Rusijos. Referendume dalyvavo 83,1 % Krymo gyventojų.

Kitą dieną po referendumo Krymo parlamentas paskelbė apie nepriklausomybę nuo Ukrainos bei pradėjo JT pripažinimo siekius.

## Šaltiniai

## Nuorodos
* Oficiali svetainė referendumo
* Neoficiali svetainė referendumo, balsavimas internetu
Tubai

**Tubai** (sen. tub. „uolų žmonės“, taip pat *Tibu*, *Tibbu*, *Tebu*, *Tubu*, *Tebou*, *Umbararo*) – šiaurės Čado, pietų Libijos, šiaurės rytų Nigerio ir šiaurės vakarų Sudano tauta. Jie kalba tubų kalba, kuri priklauso Nilo-Sacharos kalbų šeimai, Sacharos kalbų pogrupiui. Dauguma jų gyvena Tibesčio kalnyne, kuris senąja tubių kalba vadinamas *Uolietais kalnais* (nuo jų kilo ir tautos pavadinimas). Jų yra apie 350 tūkst., dauguma musulmonai. Daugelis klajokliai gyvulių augintojai, nors dabar didžioji dauguma gyvena pusiau sėsliai. Visuomenės sistema paremta klanais, kurie valdo oazes, ganyklas ir šulinius. Tauta dalinama į dvi giminingas grupes: tedus ir dazas. Daugelis Čado lyderių buvo tubai, tarp jų prezidentai Goukouni Oueddei ir Hissène Habré.

## Šaltiniai
Sacharos kalbos

**Sacharos kalbos** – kalbų pošeimė, savo ruožtu priskiriama didesnei Nilo-Sacharos kalbų šeimai, paplitusi šiaurės ir vidurio Afrikoje (Čade, Nigeryje, šiaurės rytų Nigerijoje ir pietų Libijoje). Didžiausia jai priklausanti kalba yra kanurių kalba (kartais laikoma kalbų grupe), kuria kalba apie 10 mln. kalbėtojų. 

## Klasifikacija

* Rytų grupė:
** Berti kalba (išnykusi. Ja buvo kalbama Kordofane);
** Zaghavų kalba (apie 170 tūkst. rytų Čade);
* Vakarų grupė:
** Kanurių kalbos (apie 10 mln. šiaurės rytų Nigerijoje, pietryčių Nigeryje, vakarų Čade. Išskiriami 5 atskiri dialektai: centrinis, tumarių, Bilmos, mangų, kanemų. Pastarasis kartais laikomas atskira kalba);
** Tubų kalbos (350 tūkst. šiaurės Čade, Nigeryje ir pietų Libijoje. Išskiriami dazaga ir tedaga dialektai/kalbos).
Centrinio Sudano kalbos

**Centrinio Sudano kalbos** – kalbų pošeimė, savo ruožtu priskiriama didesnei Nilo-Sacharos kalbų šeimai, paplitusi vidurinėje Afrikoje (pietų Čade, vakariniame Pietų Sudane, Centrinės Afrikos Respublikoje, šiaurės rytų KDR ir gretimose teritorijose Ugandoje).

## Klasifikacija
* Vakarų (Bongo-krešų) grupė:
** Bongo–Bagirmio kalbos (apie 40 kalbų, kuriomis kalba sarai, bagirmiai ir daug smulkių tautelių. Didžiausia yra ngambajų kalba);
** Krešų kalba (kalbama vakariniame Pietų Sudane);
* Rytų (lendu-mangbetu) grupė:
** Mangbetu kalbos (kalbama šiaurės rytų KDR);
** Mangbutu-lese kalbos (5 kalbos, kuriomis kalbama šiaurės rytų KDR);
** Lendu kalbos (Lendu ir Ngiti kalbelės šiaurės rytų KDR);
** Moru-madi kalbos (10 kalbų, kuriomis kalbama šiaurės rytų KDR ir gretimose teritorijose Ugandoje. Didžiausia yra lugbarų kalba);

## Nuorodos
* Žemėlapis
Bornas

* Bornas (Anglija), Anglijos miestelis
* Bornas (Nyderlandai), Nyderlandų miestelis
* , JAV filmas
* Bornu, istorinė valstybė
Kanuriai

**Kanuriai** – etninė grupė, gyvenanti istoriniame Kanem-Bornu regione, daugiausia šiaurės rytų Nigerijoje (Borno valstija), pietryčių Nigeryje (Difos ir Zindero departamentai), šiaurės Kamerūne (Tolimosios Šiaurės regionas) ir vakarų Čade (Kanemo ir Ežero regionai).

Kalba giminingomis kanurių kalbomis, kurios priklauso Sacharos kalbų grupei.

## Etninės subgrupės

Kanuriai yra dalinami į kelias etnines subgrupes, kurios kalba skirtingomis kalbomis:
* **Centriniai kanuriai** (Nigerijoje, Nigeryje ir Kamerūne), sutrumpinimas žemėlapyje: KNC;
* **[[Kanembu]]** (Čade), sutrumpinimas žemėlapyje: KBL;
* **Mangai** (Nigeryje), sutrumpinimas žemėlapyje: KBY;
* **Tumariai** (Nigeryje), sutrumpinimas žemėlapyje: KRT;
* **Bilmos kanuriai**, dar vadinami bla-bla (Nigerio oazėse), sutrumpinimas žemėlapyje: BMS;

## Istorija
Kanurių protėviai į derlingas Čado ežero pakrantes atsikėlė apie VII a. iš šiaurės, kuomet išstūmė arba asimiliavo daugumą vietos tautų, kurios kalbėjo čadinėmis bei Centrinio Sudano kalbomis. Tapę sėsliais žemdirbiais, jie išsiskyrė savo gyvenimo būdu nuo jiems lingvistiškai giminingų tubų ir zaghavų.

Pirmoji kanurių valstybė buvo Kanemas, VII a. įkurtas į šiaurės rytus nuo Čado ežero, kurioje formavosi atskiras kanurių subetnosas kanembu, tačiau didelė dalis jų apsigyveno ir į šiaurės vakarus, vakarus bei pietvakarius nuo ežero. XI a. kanembu priėmė islamą ir sparčiai perėmė arabišką kultūrinę įtaką, kuri atėjo Transsacharinės prekybos keliais.

Kuomet Kanemą XV–XVI a. nusiaubė klajokliai bulalai, kanembu valstybingumo tradiciją perėmė vakariniai kanuriai, kurie sukūrė Borno valstybę, galingiausią regiono karalystę iki pat XIX a. Joje formavosi centrinių kanurių subetnosas. Dar vienas valstybę turėjęs subetnosas buvo mangai, kurie 1736 m. įkūrė Zinderio miestą ir iš čia kontroliavo galingą Damagaramo karalystę.

XIX a. pabaigoje Borno karalystė ir kanurių teritorijos buvo padalintos tarp trijų kolonijinių valstybių ir keturių kolonijinių valdų. Didžioji kanurių dalis atiteko Britų Nigerijai, likusios dalys – Prancūzijos Ekvatorine Afrikai, Prancūzijos Vakarų Afrikai, ir Vokietijos Kamerūnui.

Nigerijos sudėtyje Borno valstybė išlaikė savo tradicinę monarchiją, kuri tęsiama iki mūsų dienų. Maiduguryje reziduojančio monarcho (tituluojamo *šehu*) simbolinę valdžią pripažįsta ir kanuriai, gyvenantys kitose šalyse. Tuo remdamiesi, kai kurie kanurių nacionalistai kalba apie viso kanurių gyvenamo regiono, Didžiosios Kanowra (532, 460 km²) suvienijimą

Kanuriai yra svarbūs Nigerijos ir Nigerio politikoje. Šiai etninei grupei priklausė tokios asmenybės kaip Waziri Ibrahim, Sani Abacha (Nigerijos valstybės galva 1993–1998 m.), Mamane Oumarou (Nigerio Ministras Pirmininkas), Mamadou Tandja (Nigerio Prezidentas 1999–2010 m.)
Miroslava Trainovskaja-Rickevičienė

**Miroslava Trainovskaja-Rickevičienė** (g. 1964 m. vasario 24 d.) – Lietuvos rankininkė. Vėliau atstovavusi Vokietijai.

## Biografija
Karjerą pradėjo Lietuvoje. Žaidė Lietuvos ir Sovietų Sąjungos rinktinėse, Vilnius Eglė komandoje. Vėliau persikėlė į Vokietiją, kur žaidė vietinėse lygose, o galiausiai priėmė ir tos šalies pilietybę. 1995 m. pasaulio čempionate su Vokietijos rinktine užėmė penktąją vietą. 1996 m. Europos čempionate su vokiečių rinktine liko 4-a. Dalyvavo 1996 m. vasaros olimpinėse žaidynėse, kuriose iškovota 6-a vieta. 1997 m. pasaulio čempionate pelnė bronzos medalį. Sportinę karjerą baigė 2006 m.

## Šaltiniai
Status quo

**Status quo** (originaliai – *„in status quo res erant ante bellum“*, lt. *„pozicijoje, kuri buvo prieš karą“*) – lotyniškas terminas, reiškiantis išlaikyti poziciją, esančią dabar.

Šis terminas buvo pradėtas naudoti politikoje XIV amžiuje. Dažniausiai būdavo kalbama apie kultūrinę, socialinę ar panašią visuomenės ar valstybės padėtį.

## Šaltiniai
Daiva Tušlaitė-Ragažinskienė

**Daiva Tušlaitė-Ragažinskienė** (g. 1986 m. birželio 18 d., Panevėžyje) – Lietuvos plento ir treko dviratininkė. Treneris Valerijus Konovalovas.

## Biografija

2004 m. Europos jaunimo čempionatas – 3 vieta, Europos jaunimo treko čempionatas – 5 vieta (3 km persekiojimo lenktynėse). 2005 m. pasaulio čempionatas Madride – 34 vieta (asmeninėse lenktynėse). 2006 m. pasaulio čempionatas Zalcburge – 46 vieta. 2007 m. pasaulio taurės varžybos Šveicarijoje – 20 vieta. 2008 m. pasaulio taurės varžybos – 21 vieta, Lietuvos čempionato plento lenktynėse 1 vieta.

2016 m. vasaros olimpinėse žaidynėse masinio starto plento varžybose Tušlaitė užėmė 34-ą vietą.

## Nuorodos
* Profilis www.cyclingarchives.com
* Pasiekimai 
* Susiję straipsniai www.delfi.lt
Proknė

Graikų mitologijoje **Proknė** () – Atėnų karaliaus Pandiono vyriausioji duktė, Filomelės sesuo, ištekėjusi už Trakijos karaliaus Terėjo, dievų paversta kregžde.

## Istorija

Tėvas Proknę buvo atidavęs į žmonas Trakijos karaliui Terėjui. Tačiau Terėjas įsimylėjo jos seserį Filomelę, kuri buvo atvykusi aplankyti porą, tad pasakė jai, kad Proknė yra mirusi, nors buvo ją tik paslėpęs. Jis išprievartavo Filomelę, kad vis dėlto ji kaip nors sužinojusi neprasitartų, išpjovė jai liežuvį. Filomelė seseriai į skraistę įaudė laiškelį. Perskaičiusi Proknė susirado seserį ir atkeršijo savo vyrui: nužudė savo bei Terėjo sūnų, Itiją, išvirė ir jo mėsa papenėjo Terėją. Filomelė atnešė mirusio sūnaus galvą Terėjui. Viską supratęs, jis pasiėmė kirvį ir vijosi seseris. Bėgdamos nuo Terėjo keršto, seserys meldė dievus jas paversti paukščiais ir pasprukti. Dievai suspėjo paversti Filomelę lakštingala, Proknę kregžde, o Terėją – kukučiu. 

Proknė ir Terėjas kartojo tokius garsus, kokie buvo jo paskutiniai žodžiai: Proknė sakė „Ity, Ity“ („Itijau, Itijau“), Terėjas – „Pū, pū“ („kur, kur“); tai etiologinis mito variantas, aiškinantis šių paukščių čiulbesio kilmę.

Pagal mitą pavadintos kregždžių *[[Psalidoprocne]]*, *[[Ptyonoprogne]]* ir *[[Progne]]* gentys.

## Išnašos
Frodba

**Frodba** (, ) – kaimas šiaurinėje Trongisvagsfjordo dalyje, rytinėje Suvurojaus įlankos pakrantėje, Fareruose.

Gyvenvietė yra susijungusi su kaimu-savivaldybe – Tvioroiriu. Frodba dalinama į mažesnes vietoves, tokias kaip Hamris, Undiras Skorumas, Stodlunumas, Torvheyguras ir Bouras (dar žinomas kaip „Úti á Bø“). Frodboje buvo bažnyčia. Sujungus Frodbos ir Tvioroirio kaimus, bažnyčia buvo perkelta į Tvioroirį. Gyvenvietėje augant žmonių skaičiui, bažnyčia buvo pakeista nauja ir perkelta į Sandviką.

Manoma, kad Frodba yra seniausia gyvenvietė Suvurojaus saloje ir Farerų salose. Pavadinta pagal legendinį danų karalių *Frode* arba *Fróði*. Pirmasis kaimo pavadinimas buvo *Fróðabæ*, vėliau keitėsi į Frodabo () ir galiausiai į Frodaba () ir dabartinį pavadinimą Frodba (). Farerų kalba žodis 'bø', reiškia vietą, gyvenvietę arba kaimą. Taip pat turi ir kitą reikšmę, lauką arba pievą.

## Šaltiniai
Birutė Stellbrink

**Birutė Stellbrink (Grušauskaitė)** (g. 1980 m. spalio 30 d. Kaune) – Lietuvos rankininkė, nacionalinės rinktinės narė. Su šeima gyvena Vokietijoje, kur rungtyniauja vietos klubuose. 

## Biografija

1999 m. baigė Garliavos Juozo Lukšos gimnaziją, 2003 m. – Lietuvos kūno kultūros akademiją. Iš Lietuvos išvyko 2001 m. būdama 19-os, kur ėmė rungtyniauti  Vokietijos klubuose. Vokietijoje praminta vardu „Beru“. Ištekėjusi už rankinio vartininko Torsteno Stellbrinko. Bylefeldo universitete yra įgijusi vokiečių kalbos mokytojos specialybę.

## Klubai

* Kauno Žalgiris
* 2007 m.:	HSG Stemmer/Friedewalde
* 2007–2008 m.: TV Beyeröhde
* 2008–2009 m.: Rhein-Main Bienen
* Nuo 2009 m.: Frisch Auf Göppingen

B. Stellbrink pastaruosius dvejus metus patekdavo į rezultatyviausių Vokietijos Bundeslygos žaidėjų dešimtuką. Nuo 2007 m. ji nuolat kviečiama į Lietuvos nacionalinę rinktinę.. 2010 m. kairiojo pusiau krašto žaidėja buvo išrinkta geriausia Lietuvos rankininke.

## Šaltiniai

## Nuorodos

* Birutė Stellbrink (''eurohandball.com'')
* Birutė Stellbrink (''fa-frauen.de'')
Gintautas Vilaniškis

**Gintautas Vilaniškis** (g. 1971 m. lapkričio 11 d. Joniškyje) – Lietuvos rankininkas, nacionalinės rinktinės žaidėjas.

## Biografija

1989 m. baigė Kauno 4-ąją vidurinę mokyklą. Nuo 2008 m. verslininkas.

Žaisdamas Kauno Granito klube 6 kartus tapo Lietuvos čempionu (1991–1996), 5 kartus Pabaltijo (nuo 1992 Baltijos šalių) lygos varžybų laimėtoju (1991,1992, 1994–1996). Po to daugiausiai žaidė Vokietijos klubuose.

Su Lietuvos rankinio rinktine 1997 m. pasaulio čempionate Japonijoje užėmė 10 vietą, 1998 m. Europos čempionate Italijoje – 9 vietą.

## Klubai

* Iki 1996 m.: Kauno Granitas 
* 1996–1998 m.: HC Empor Rostock 
* 1998–1999 m.: VfL Gummersbach 
* 1999–2000 m.: Eintracht Hildesheim 
* 2000–2003 m.: Pallamano Trieste 
* 2003–2004 m.: ThSV Eisenach 
* 2004–2005 m.: LHC Cottbus 
* 2005–2006 m.: Eintracht Hildesheim 
* Po 2006 m.: Panevėžio Viking-Malt, Šalčininkų Šalčia 

## Nuorodos

* Gintautas Vilaniškis (''Lietuvos sporto enciklopedija'')
Kevin Magnussen

**Kevin Magnussen** (g. 1992 m. spalio 5 d.) – Danijos Formulės 1 lenktynininkas, nuo 2021 m. lenktyniaujantis Haas komandoje. Lenktynininko tėvas Jan Magnussen buvo Formulės 1 lenktynininku.

K. Magnussen savo karjeros metu dalyvavo įvairiuose čempionatuose. Geriausiai jam sekėsi Formulės Ford Danijos (1 vieta), Formula Renault 2.0 NEC (2 v.), Vokietijos Formulė 3 (3 v.), JK Formulė 3 (2 v.), Masters of Formula (3 v.) ir World Series by Renault (1 v.) čempionatuose.

## Formulės 1 karjera
Kevinas savo Formulės 1 karjerą pradėjo 2014 m. su McLaren komanda. Tai buvo pirmieji metai, kuomet visi lenktynininkai turėjo pasirinkti savo numerius ir danas pasirinko 20 numerį.

Per pirmus du sezonus McLaren komandoje Kevinas pelnė vieną 2 vietą ir 55 taškus.

2016 m. sezoną danas praleido Renault komandoje. Per 21 lenktynes pilotas vos du kartus finišavo taškų zonoje.

2017 m. Kevinas perėjo į naujai sukurtą Haas komandą iš JAV. Šioje komandoje danas praleido 4 sezonus, iš kurių geriausiai sekėsi 2018 m. – šį sezoną Kevinas surinko 56 taškus ir užėmė 9 vietą lenktynininkų įskaitoje. Pasibaigus 2020 m. sezonui komanda nepratęsė sutarties su sportininku ir jis pasitraukė iš Formulės 1. 

Tačiau praleidus tik vieną sezoną, prieš pat 2022 m. sezono pradžią Haas komanda vėl pakvietė daną prisijungti prie komandos, kai ieškojo kuo pakeisti atleistą rusą Nikitą Mazepiną (tai buvo padaryta atsižvelgus į 2022 m. Rusijos karinę invaziją į Ukrainą ir tarptautines sankcijas). Dano komandos draugu liko vokietis Mick Schumacher.

## Šaltiniai

## Nuorodos
*Oficiali svetainė
Lena Headey

**Lena Hedi** (*Lena Kathren Headey*; g. 1973 m. spalio 3 d.) – anglų aktorė. Žinoma dėl vaidmenų fantastiniame filme „300“, televizijos serialuose „Terminatorius: Saros Konor kronikos“ bei „Sostų žaidimas“.

## Biografija
Gimė Bermuduose. Vaikystę praleido Burmuduose ir Hadersfilde. Kai Lenai buvo penkiolika, jai buvo diagnozuota depresija. Jos pirmoji pažintis su vaidyba buvo *Shelley College* koledže. Kai jai buvo septyniolika, viename vienkartiniame šou Lenos pasirodymas patraukė aktorių agento dėmesį ir jis paprašė jos nuotraukos bei suteikė jai perklausą. Galop ji gavo antraeilį vaidmenį 1992 m. dramoje „Waterland“.

Vėliau sekė vaidmenys tokiuose stambiuose filmuose kaip „The Remains of the Day“ (1993), „The Jungle Book“ (1994), „Onegin“ (1999)ir „Aberdeen“ (2000). XX a. 10-ajame dešimtmetyje atlikdama smulkius ir antraeilius vaidmenis, ji galiausiai sulaukė šlovės pelnydama pagrindinius vaidmenis tokiuose didelio biudžeto filmuose, kaip „Broliai grimai“ (2005), kur vaidino kartu su Matt Damon ir Heath Ledger, „300“ (2007), kuriame atliko Spartos karalienės Gorgo vaidmenį, bei „Raudonasis Baronas“ (2008).

## Filmografija
; Kinas
* 1992: *Waterland*
* 1993: *The Summer House*
* 1993: *Century*
* 1994: *Rudyard Kipling’s The Jungle Book*
* 1995: *The Grotesque*
* 1997: *Face*
* 1997: *Mrs Dalloway*
* 1998: *The Man with Rain in His Shoes*
* 1999: *Inside-Out*
* 1999: *Onegin*
* 2000: *Ropewalk*
* 2000: *Gossip*
* 2000: *Aberdeen*
* 2001: *The Parole Officer*
* 2002: *Anazapta*
* 2002: *Possession*
* 2002: *Ripley’s Game*
* 2003: *The Actors*
* 2003: *No Verbal Response*
* 2005: *The Brothers Grimm*
* 2005: *The Cave*
* 2005: *Round About Five*
* 2005: *Imagine Me & You*
* 2006: *Vacancy*
* 2007: *[[300 (filmas)|300]]*
* 2007: *The Contractor*
* 2007: *St Trinian’s*
* 2008: *The Broken*
* 2008: *[[Raudonasis Baronas (2008 filmas)|Raudonasis Baronas]]*
* 2008: *Whore*
* 2009: *The Devil’s Wedding*
* 2009: *Laid to Rest*
* 2009: *Tell Tale*
* 2010: *Pete Smalls Is Dead*
* 2012: *[[Dredas]]*
* 2013: *The Purge*
* 2013: *The Mortal Instruments: City of Bones*

## Nuorodos

*
Susisiekimo paslaugos

**SĮ „Susisiekimo paslaugos“** – savivaldybės įmonė, valdanti Vilniaus viešąjį transportą, įsteigta 1998 m. liepos 15 d. Steigėja – Vilniaus miesto savivaldybės taryba.

SĮ „Susisiekimo paslaugos“ buveinė – Žolyno g. 15, Antakalnyje (Vilnius).

## Veikla
Nuo 2008 iki 2011 m. „Susisiekimo paslaugos“ buvo viena iš 5 Europos regioninės plėtros fondo finansuojamo INTERREG IVC programos projekto CAPRICE partnerių. Jo metu 5 projekto partneriai iš visos Europos (VBB iš Berlyno, Bukarešto savivaldybė, SĮ „Susisiekimo paslaugos” iš Vilniaus, ZTM iš Varšuvos ir STIF iš Paryžiaus) dirbo kartu ir dalinosi patirtimi.

2011 m. spalio 12 d. Vilniaus miesto savivaldybės tarybos sprendimu reorganizavimo būdu sujungus UAB „Vilniaus autobusai“ ir UAB „Vilniaus troleibusai“,
SĮ „Susisiekimo paslaugos“ ėmė valdyti naujai įsteigtą UAB „Vilniaus viešasis transportas“.

2011 m. dirbo 160, o 2014 m. – 148 darbuotojai.

## Administracija
* direktorius: Gintaras Macijauskas

## Šaltiniai

## Nuorodos
* SĮ „Susisiekimo paslaugos“
Lisiai

**Lisiai** (*Lisi*) – etninė grupė, gyvenanti centriniame Čade, daugiausia Batos regione. Kalba naba kalba, kuri priklauso Centrinio Sudano kalbų grupei. Lingvistiškai giminingi bagirmiams.

## Etninės subgrupės
Lisiai yra dalinami į tris etnines subgrupes:
* **[[Bilalai]]** (*Bulala*, *Bilala*), apie 136 000;
* **[[Kukai]]** (*Kuka*), apie 76 000;
* **[[Medogai]]** (*Medogo*), apie 19 000.

## Istorija
Manoma, kad į dabartines teritorijas naba kalba kalbančios gentys atsikėlė Centrinio Sudano genčių migracijos metu. XIV a. į šias teritorijas iš Kanemo migravo dalis kanūrių, žinomų, kaip bulalai. Jie atsinešė valstybingumo idėją, tačiau perėmė vietinių gyventojų kalbą.

Įsitvirtinę Fitrio ežero apylinkėse, jie rengė siaubiamuosius žygius į Kanemą, ir jų invazijos buvo vienas pagrindinių faktorių, sunaikinusių šią valstybę. Tarp 1376 ir 1400 bulalai nužudė net penkis Kanemo valdovus, dėl ko galiausiai Kanemo monarchija buvo priversta palikti savo tradicines teritorijas ir įsikurti į vakarus nuo Čado ežero, įkurdami Bornu. Lisiai, vadovaujami bulalų, įkūrė savo valstybę prie Fitrio ežero, su centru Jao miestelyje, žinomą kaip Jao sultonatas.

XVI a. Bornu susigrąžino prarastas Kanemo žemes Garni Kiyala mūšyje ir privertė Jao sultonato žmones atsitraukti. Nepaisant to, lisiai ir toliau kontroliavo teritorijas prie Fitrio ežero ir vykdė klestinčią prekybą su Egiptu. XIX a. pabaigoje Jao sultonatas atiteko Prancūzijos Ekvatorine Afrikai.

Dabar lisiai yra žemdirbiai, auginantys sorgą, soras, medvilnę, manijoką. Augina gyvulius. Gyvena nedideliais kaimais, kurių kiekvienam vadovauja kaimo seniūnas.
Zaghavai

**Zaghavai** (savivardis **Beri**) – etninė grupė, gyvenanti istoriniame Darfūro regione, daugiausia vakarų Sudane (Šiaurės Darfūras) ir vakarų Čade (Vadi Firos regione ir Enedžio pietuose). Kalba zaghavų kalba, kuri priklauso Sacharos kalbų grupei.

## Istorija
Arabų šaltiniuose zaghavai minimi nuo IX a., kaip galinga Sahelio tauta, turėjusi įtaką nuo Čado ežero vakaruose iki Nilo upės slėnio (Nubijos) rytuose. Jie tradiciškai laikomi Kanemo valstybės ir jos pirmosios dinastijos Duguva įkūrėjais.

XIII a. juos iš Kanemo išvijo jiems gimininga kanurių dinastija Saifava, panašiu metu zaghavų kontroliuojame Darfūre juos išstūmė dadžiu tauta. Tokiu būdu kadaise galingi zaghavai buvo išstumti į mažiau derlingus plotus Sacharos dykumos pakraštyje, kur galiausiai perėmė pusiau klajoklišką gyvenimo būdą. Be to, jie nepriėmė islamo ir išliko pagonimis.

XIX a. pabaigoje zaghavų teritorijos buvo padalintos tarp dviejų kolonijinių valstybių: Britų Sudano ir Prancūzijos Ekvatorinės Afrikos. Po nepriklausomybės jie liko padalinti tarp Sudano ir Čado. XX a. viduryje, vykstant tautiniam atgimimui, zaghavai masiškai priėmė Islamą, atsisakydami savo tradicinės religijos. Kadangi zaghavų kalba nebuvo rašoma, tuo pat metu vienas Sudano zaghavų šviesuolis, naudodamas tradicinius ženklus kuriais žymėti kupranugariai, sukūrė unikalų zaghavų raštą. Šis raštas reformuotas 2000 m.

Čado zaghavai yra svarbūs politiniame šalies gyvenime, aktyviausiai kovojantys už musulmonų teises šalyje. Iš jų kilęs ilgametis Čado prezidentas Idriss Déby, valdantis šalį nuo 1990 m. Sudano pusėje gyvenantys zaghavai pastaraisiais dešimtmečiais yra įvelti į Darfūro konfliktą. Neramumai jų gyvenamame regione paskatino jų migracijas į Čado teritoriją, kur nemažai jų gyvena pabėgėlių stovyklose.

## Nuorodos
* Aljazeera filmukas apie Čado zaghavus
Amžiaus kiaušinis

**Amžiaus kiaušinis** () – kinų virtuvės užkandis, gaminamas kiaušinius kelias savaites ar mėnesius laikant specialiame mišinyje.

Delikatesas yra paveldėtas iš Mingų dinastijos. Iki šiol šis užkandis yra populiarus Kinijoje, Japonijoje, Korėjoje.

*Amžiaus kiaušinių* ruošimui dažniausiai yra naudojami ančių ir vištų, o kartais ir putpelių kiaušiniai. Kiaušiniai aptepami mišiniu iš arbatos, druskos, pelenų ir molio, po to vyniojami į ryžių lukštus ir šiaudus, sudedami į pintines ir užkasami į žemę. Egzistuoja daug gaminimo variantų, bet visada svarbiausia taisyklė yra ta, kad prie kiaušinių nepatektų oras. Cheminiai procesai vyksta 15-20 dienų, priklausomai nuo oro temperatūros, bet dažnai kiaušiniai laikomi 3-4 mėnesius. Jeigu *amžiaus kiaušinius* palikti apvalkale, jie gali išsilaikyti keletą metų. 

Kiaušinio baltymas įgauna želatininę konsistenciją, pasidaro tamprus, tamsiai rudos spalvos, pusiau permatomas. Trynys tampa kreminės konsistencijos, spalva tamsi nuo pilkos iki beveik juodos su žaliu atspalviu, skleidžia stiprų amoniako kvapą.

Daugiau *amžiaus kiaušiniai* kulinariškai nebeapdorojami, valgomi kaip užkandis. Serviruojami supjausčius plonais griežinėliais, kartu patiekiant sojų ar austrių padažą. Kiaušiniai taip pat naudojami kaip ingredientas pagrindiniams patiekalams, o susmulkinti dažnai dedami į ryžių košę
Plastikinis maišelis

**Plastikinis maišelis** – iš plono plastiko padarytas maišas, skirtas pernešimui ir pakuotėm. Dažnai naudojami maistui pakuoti. Populiarūs prekyvietėse ir parduotuvėse dėl galimo panaudojimo dar kartą. Sukelia daug ekosistemos problemų dėl lėto irimo, dažnai jais užteršti vandenys. Siūloma viena iš alternatyvų – popieriniai maišeliai.

Lietuva yra tarp vienų iš daugiausiai plastikinių maišelių vienam žmogui sunaudojančių šalių Europos Sąjungoje.
Fraidė Foster

**Fraidė Foster** () – 1975 m. JAV sukurtas „blaxploitation“ stiliaus filmas, kuriame pagrindinį vaidmenį atliko aktorė Pam Grier. Juosta yra sukurta pagal 1970–74 m. laikraščiuose spausdintą komiksą apie buvusį modelį, tapusį mados fotografe. 

Tai paskutinis Pam Grier filmas pagal jos sutartį su kino kompanija „American International Pictures“. Tuo metu baigėsi era filmų, kuriuose vaidino daugiausia juodaodžiai, ir aktorė, kuri buvo laikoma šio žanro žvaigžde, nebesulaukdavo pagrindinių vaidmenų pasiūlymų.

## Pagrindiniai aktoriai
: *Aktorius – vaidmuo*
* Pam Grier – Fraidė Foster
* Yaphet Kotto – Koltas Hokinsas
* Carl Weathers – Jarbro
* Eartha Kitt – madam Rena
* Ed Cambridge – Džeikas Veinas
* Godfrey Cambridge – Fordas Malotė
* Jason Bernard – Čarlzas Folis

Aktorius Carl Weathers, atlikęs samdomo žudiko vaidmenį, vėliau išgarsėjo boksininko Apolo vaidmeniu filmų serijoje „Rokis“.

## Turinys

Fraidė Foster, nuolat į nemalonumus įsivelianti fotografė, gauna užduotį įamžinti paslapčia į šalį atvykusį turtingiausią pasaulyje juodaodį. Oro uoste ji tampa pasikėsinimo liudininke ir, užfiksavusi samdomo žudiko veidą, tampa šio taikiniu. Susipažinusi su privačiu detektyvu Koltu Hokinsu, ji padeda atskleisti nusikalstamą planą nužudyti visą eilę įtakingų juodaodžių politikų ir verslininkų...
Freaky Fortune

**Freaky Fortune** yra graikų muzikinis duetas.

Dueto nariai – vokalistas Nicolas „Nick“ Raptakis (*Νικόλας Ραπτάκης*, g. 1990 m. balandžio 30 d. Atėnuose) ir prodiuseris Theofilos Pouzbouris (*Θεόφιλος Πουζμπούρης*, g. 1991 m. vasario 9 d. Atėnuose).

2014 m. kovo 11 d. buvo išrinkti atstovauti Graikijai 2014 m. Eurovizijoje. Kartu su reperiu RiskyKidd konkurse atliko dainą „Rise up“.

## Išnašos


## Nuorodos
* Freaky Fortune ir RiskyKidd — „Rise Up“

|-
Liepkalnio stačiatikių kapinės

**Liepkalnio stačiatikių kapinės** (anksčiau ***Šv. Eufrosinijos kapinės***) – stačiatikių kapinės Liepkalnyje, Vilniuje, prie Dzūkų gatvės.

## Istorija
Kapinės pradėtos kurti XIX a. pradžioje.

1838 m. daugiausia pirklio Tichono Zaicevo lėšomis pagal Nikolajaus Čiagino projektą buvo pastatyta Eufrosinijos Polockietės cerkvė. Nuo tada šios kapinės buvo vadinamos Šv. Eufrosinijos vardu. Nuo 1944 m. – Liepkalnio kapinės.

Kapinėse 1865 m. pastatyta Šv. Jurgio koplyčia, 1914 m. įrengta Šv. Tichono Zadonskio koplyčia.

## Kapai
* Jakovas Golovackis (1814–1888) – ukrainiečių unitų kunigas, slavistas ir folkloristas, VU bibliotekos vadovas
* Juozapas Horbacevičius (1813–1848) – skulptorius
* Pavelas Kukolnikas (1795–1884) – poetas, istorikas, Vilniaus universiteto profesorius
* Ivanas Trutnevas (1827–1912) – dailininkas, Vilniaus piešimo mokyklos vadovas
* Tichonas Zaicevas – Liepkalnio stačiatikių kapinių mecenatas
* Joanas Šverubovičius – stačiatikių dvasininkas ir aktoriaus Vasilijaus Kačialovo tėvas

## Šaltiniai

## Nuorodos
* Kapinės (Wikimapia)
Zdob şi Zdub

**Zdob și Zdub** – Moldovos muzikos grupė, susikūrusi Kišiniove. Grupė atstovavo Moldovai 2005 m. Eurovizijos dainų konkurse Kijeve, Ukrainoje, ir užėmė 6 vietą. 2011 metais grupė antrą kartą dalyvavo Eurovizijos konkurse, kuri vyko Diuseldorfe, Vokietijoje, ir užėmė 12 vietą. 2022 metais grupė dar kartą dalyvavo Eurovizijoje, kuri vyko Italijos mieste Turine.

## „Eurovizijos“ dainų konkursas

2005 m. vasario 26 dieną grupė laimėjo šalies nacionalinę atranką atstovauti Moldovai 2005 m. Eurovizijos dainų konkurse su daina „Bunica Bate Doba“ (). Grupė užėmė antrąją vietą savo pusfinalyje ir patekusi į finalą, jame užėmė 6-ją vietą – tai antras geriausias pasiekimas konkurse iki šių dienų. 

2011 m. moldavų grupė antrą kartą pasirinkta atstovauti savo šaliai 2011 m. Eurovizijoje su daina „So Lucky“ (). Su šia daina grupė pusfinalyje užimdama 10-tąją vietą vos pateko į finalą, tačiau jame užėmė 12-tą vietą su 97 taškais.

2022 m. Moldovos televizijos paskirtos komisijos sprendimu, grupė buvo atrinkta atstovauti šaliai su daina „Trenulețul“ (). Grupė pasirodė pirmajame „Eurovizijos“ pusfinalyje, kuris vyko 2022 m. gegužės 10 dieną, pirmojoje jo dalyje.

## Grupės istorija

Susikūrė 1994 metais. Pirmaisiais formavimosi metais, grupės sudėtis nuolat kito ir jų kūrybos dainos daugiausiai buvo atliekamos rusų kalba.

1999 m. rugpjūčio 14 d., Zdob și Zdub dalyvavo MTV Rusijos organizuotame koncerte, vykusiame Raudonojoje aikštėje Maskvoje, su Rusijos grupėmis, tokiomis kaip Gorky Park ir IFK ir amerikiečių grupe Red Hot Chili Peppers.

## Diskografija
* 1996 – *Hardcore Moldovenesc*
* 1999 – *Tabăra Noastră*
* 2000 – *Remixes*
* 2001 – *Agroromantica*
* 2003 – *450 de oi*
* 2006 – *Ethnomecanica*
* 2010 – *Белое Вино/Красное вино*
* 2012 – *Basta Mafia!*

## Nuorodos

* Oficiali svetainė 

|-

## Šaltiniai
Oravikas

**Oravikas** () – kaimas rytinėje Suvurojaus salos pakrantėje, Fareruose. Viena kaimo dalis įsikūrusi Oraviko pakrantėje, o kita nutolusi 3 km į šiaurę, šalia Krambatangio uosto. Šiaurinė Oraviko dalis ir pietinė Trongisvaguro yra susijungusios į vieną gyvenvietę. Oravikas yra viena iš nedaugelio salos gyvenviečių, kurioje auginami galvyjai. Be galvijų auginamos avys bei žąsys.

Pakrantėje yra prieplauka bei namelių valtims laikyti. Į pietus nuo Oraviko, kalnuose, yra retai naudojami takai į kitas salos gyvenvietes, tokias kaip Famjinas, Hovas, Porkeris ir Vaguras. Šie takai dažniausiai naudojami turistų.

## Kelio bei tunelio statyba
1943 m. buvo pradėtas kelio projektas tarp Oraviko ir Hovo. Dėl nedidelio dirbančių žmonių skaičiaus darbai buvo nutraukti 1953 m. Buvo nutiestas kelias tik tarp Oraviko ir Trolaviko (šalia Tjaldaviko). Darbai buvo pradėti ir kitoje kalno (Hovo) pusėje bet taip pat buvo nutraukti. Buvo nutiestas tik kelias nuo kaimo. Po trejų metų, darbai buvo pradėti iš abiejų pusių. Šiaurinėje pusėje dirbo apie 70 žmonių, o pietinėje maždaug 60. Kelias buvo atidarytas 1958 m. spalio 1 d.

Tunelis („Hovstunnilin“) tarp dviejų kaimų buvo atidarytas 2007 m. spalio 20 d.

## Galerija

Øravík.1.jpg|Oravikas
Øravík.2010.jpg|Oravikas žiemą
Øravík.3.jpg|Galginas. Į pietus nuo Oraviko


## Šaltiniai

## Nuorodos
* Nuotraukų galerija
* Suvurojaus turizmo centras
BMX banditai

**BMX banditai** () – 1983 m. Australijoje sukurtas paaugliams skirtas nuotykių filmas, kuriame vieną pirmųjų vaidmenų sukūrė vėliau išgarsėjusi aktorė Nicole Kidman.

## Pagrindiniai aktoriai
: *Aktorius – vaidmuo*
* Nicole Kidman – Džudė
* David Argue – Vaitis 
* Angelo D‘Angelo – P.J.
* James Lugton – Žąsis
* Bryan Marshall – bosas 

## Turinys

Darbo prekybos centre netekusi Džudė susipažįsta su dviem vaikinais P.J. ir Žąsimi, kurie krečia įvairias išdaigas važinėdami dviračiais. Kartu pramogaudama trijulė apleistoje baržoje aptinka dėžutę su racijomis, kuria ten paslėpė parduotuves plėšianti gauja. Nežinodami, kam priklauso radinys, trys jaunuoliai atsiduria nusikaltėlių taikinyje...

## Apdovanojimai
1984 m. filmas pelnė 4 „Australian Film Institute“ nominacijas:
* geriausias antrojo plano aktorius – David Argue
* geriausiai adaptuotas scenarijus – Patrick Edgeworth
* geriausias montažas – Alan Lake
* geriausias garso takelis
Greta Salóme Stefánsdóttir

**Greta Salóme Stefánsdóttir** (g. 1986 m. lapkričio 11 d.) – Islandijos dainininkė ir smuikininkė. Su dainininku Jónsi atstovavo Islandijai 2012 m. Eurovizijos dainų konkurse Baku, Azerbaidžane su daina „Never Forget“ (). Sėkmingai įveikę pusfinalį, „Eurovizijos“ finale užėmė 20 vietą.

2012 m. lapkričio mėn. išleido debiutinį albumą „In The Silence“ su dešimt naujų dainų.

## Diskografija
* 2012 – In The Silence

## Nuorodos
* Oficiali svetainė 

|-
Bronius Zdanavičius

**Bronius Zdanavičius** (g. 1907 m. gruodžio 15 d. Telšiuose) – Lietuvos dramaturgas, kunigas, spaudos bendradarbis.

## Biografija
1928 m. baigė Telšių gimnaziją, 1933 m. Telšių kunigų seminariją. 1933–1938 m. vikaravo Durbinuose, Mosėdyje, Tveruose, Papilėje, Kražiuose, 1938–1944 m. Pajūrio klebonas. 1944 m. pasitraukė iš Lietuvos, 1949 m. atvyko į JAV. Nuo 1955 m. kapelionas Marijos viloje, Elmhurst Pa.

Parašė ir išleido tris lotynų kalbos vadovėlius (1946–1948 m.). Paruošė spaudai Schenandoah lietuvių parapijos istoriją. Pavardės forma nuo 1955 m. *Danis*. Bedradarbiavo: „Garse“ (JAV). Išleido knygas: „Paslaptingoji rožė“ (1935 m.), „Šv. Kazimieras, Lietuvos karalaitis: keturių veiksmų ist. drama“ (1946 m.), „Lotynų kalbos gramatika“ (1946 m.), „Lotynų kalbos skaitiniai“ (1946 m.), „Lotynų-lietuvių kalbos žodynas“ (1947 m.).
Šešėlių armija

**Šešėlių armija** () – 1969 m. sukurta karinė drama, pasakojanti apie pasipriešinimo judėjimą nacių okupuotoje Prancūzijos teritorijoje. Filmas sukurtas pagal rašytojo Josepho Kesselio to paties pavadinimo romaną, išleistą 1943 m., o jo režisierius Jean-Pierre Melville pats yra dalyvavęs pasipriešinimo nacistams kovose.

## Pagrindiniai aktoriai
: *Aktorius – vaidmuo*
* Lino Ventura – Filipas Žerbje
* Paul Meurisse – Lukas Žardė
* Simone Signoret – Matilda
* Jean-Pierre Cassel – Žanas Fransua Žardė
Drestas III

**Drestas III** – piktų karalius, valdęs nuo 522 iki 530 .

## Biografija
Drestas III buvo Udrosto arba Udrosigo sūnus. Pasak „Piktų kronikos“, jis turėjo bendravaldį Drestą. Jo valdymo laikotarpio ilgumas skiriasi nuo vienerių iki penkiolikos metų.

## Nuorodos
* Piktų kronika
Kaldbakas

**Kaldbakas** () – kaimas Fareruose, Streimojaus rytinėje pakrantėje. Priklauso Torshauno savivaldybei. Auginamos lašišos.

## Istorija
Kaldbakas gyvenamas nuo XI a. Tai patvirtina archeologiniai kasinėjimai. 1835 m. pastatyta Kaldbako bažnyčia. 1980 m. kaimas buvo prijungtas prie salos kelių tinklo.

## Galerija

Velbastaður, Faroe Islands (2).JPG|Kaldbakas
Church of Kaldbak, Faroe Islands.JPG|Kaldbako bažnyčia


## Šaltiniai
Summer Glau

**Samer Lin Glau** (; g. 1981 m. liepos 24 d.) – JAV aktorė, žinoma dėl vaidmenų mokslinės fantastikos televizijos serialuose „Firefly“ ir „“.

## Biografija
Glau gimė San Antonijuje, Teksase, kur ji ir užaugo su dviem jaunesnėmis seserimis Keitlin ir Kristi. Glau turi škotų-airių ir vokiečių šaknų. Jos motina mokytojauja mokykloje, o tėvas dirba generaliniu rangovu. Ji iš pradžių mokėsi šokti baletą, taip pat tango ir flamenko. Buvo gavusi stipendiją, tad nuo 3 iki 12 metų mokslų mokėsi namie. Tačiau lūžus kojos pirštui jos, kaip šokėjos, karjera pasibaigė, tad ji 2002 m. persikraustė į Los Andželą ir nusprendė siekti aktorės karjeros.

2002 m. ji gavo balerinos vaidmenį vienoje iš televizijos serialo „Angel“ serijų. Jos vaidyba patraukė režisieriaus Joss Whedon dėmesį ir šis vėliau jai pasiūlė River Tam vaidmenį kritikų pripažino susilaukusiame, bet trumpai eteryje gyvavusiame TV seriale „Firefly“. Vėliau nusifilmavo serialo tęsinyje – filme „Serenity“. Glau filmavosi kelete filmų, kaip kad „Sleepover“, atliko epizodinius bei periodinius vaidmenis televizijos serialuose „“, „Specialusis būrys“, „4400“.

2008 m. gavo vaidmenį taip pat vėliau nutrauktame seriale „Terminatorius: Saros Konor kronikos“.

## Filmografija

### Kinas

### Televizija

## Nuorodos

*